NoeFlandre/osm-polygon-wikidata-only huggingface dataset:
Tjæreborg Skole

Tjæreborg Skole er en kommunal folkeskole beliggende i byen Tjæreborg lidt uden for Esbjerg, og dermed hørende under Esbjerg Kommune. Skolen blev kåret til den bedste kommunale skole i hele Danmark 2008. Der er i skoleåret 2023/2024 indskrevet 505 elever i skolens 23 klasser. Skolen råder blandt andet over en hoppepude, et fitnesscenter, motionsbane og en multibane. I forbindelse med den organisatoriske omlægning af hele folkeskoleområdet i Esbjerg Kommune blev skolen i august 2015 til en afdeling af storskolen Signaturskolen. Skolens navn ændredes officielt og administrativt til først Signaturskolen Tjæreborg, dernæst pr. 1/7 2017 Tjæreborg Skole Signatur. De gentænkte skolenavne vandt dog aldrig fodfæste, og allerede i 2017 var der politiske vinde der ønskede dem ændret tilbage, deraf det første navnskift hvor ordet skole tilladtes. Den endelige tilbagevenden blev dog først effektueret pr. 1. august 2024. Multihallen – Tjæreborg Idræts- og Kulturhus Skolen kunne i juni 2011 indvie en udvidelse og renovering af den eksisterende hal, multihallen, officielt kaldet Tjæreborg Idræts- og Kulturhus. Udvidelsen havde været et ønske fra byens idrætsforeninger igennem ti år, og var finansieret dels via midler indsamlet i lokalområdet, dels via kommunal støtte. Hallen er halvanden gang større end den hidtidige, og rummer blandt andet café og motionscenter. Referencer Eksterne henvisninger Skolens officielle hjemmeside
Tjørring Skole

Tjørring Skole er en folkeskole i bydelen Tjørring ved Herning. Skolen har ca. 360 elever fra børnehaveklasse og op til 6. klasse. Efter sidste klassetrin flytter de fleste til Lundgårdskolen, der også ligger i Tjørring. Skolen lå før placeret lige overfor Tjørring Kirke og var fra starten sognets skole. Skolen har sin oprindelse i 1868, hvor den dog lå syd for kirken. Siden 1907 Lå skolen overfor kirken. I 2012 flyttede skolen ind ved siden af Nordvest Hallen i en ny stjerneformet bygning. Skolen bor nu sammen med Børnehuset Stjernen og skaber hver dag en rød tråd for børn vuggestue til 6. klasse. Skolens nuværende leder er Henriette Hebsgaard Eksterne henvisninger Skolens hjemmeside Arkiveret 8. september 2011 hos Wayback Machine
Tornbjerg Gymnasium

Tornbjerg Gymnasium, grundlagt 1981, er et gymnasium beliggende i Odenses sydøstlige udkant, med 21 klasser og ca. 600 elever (Anno 2020/21). Forløberen for Tornbjerg Gymnasium var Fyns Amts Nye Gymnasium, der var beliggende i det daværende Odense Universitets tidligere bygninger ved Niels Bohrs Allé. Gymnasiet blev åbnet i 1979. To år senere indvies Tornbjerg Gymnasium, der er tegnet af arkitektfirmaet Friis og Moltke. Gymnasiet er udført i rødt tegl, som det var typisk for 1980'ernes byggeri. Gymnasiet er indehaver af elevorganisationer som Elevrådet, JazzExpressen (fredagsbar), Miracules (festudvalg) og diverse sportsklubber som Ultimate, volley, håndbold og fodbold. 15. august 2009 påbegyndte en udvidelse af skolen, som stod færdig 15. oktober 2010. Tornbjerg Elite giver teenagere mulighed for at opnå både STX og blive sportsudøver. Gymnasiets rektorer 1978-1990: Jens Jørgen Koch 1990: Lars Elbrønd Petersen, konstitueret rektor 1990-2007: Lene Pind 2007-2008: Lars Elbrønd Petersen, konstitueret rektor 2008-2020: Carsten Claussen 2020-nu: Brian Linke Kendt lærer Mike Auerbach har lavet sitet: mathematicus.dk for at hjælpe elever med matematik. Kendte studenter 1980'erne: Ole Sigmund, professor i Faststofmekanik 1984: Lars Christian Lilleholt, folketingsmedlem 1991: Jakob Sveistrup, sanger 1991: Jakob Martin Strid, tegner og forfatter 1994: Jeppe Gjervig Gram, manuskriptforfatter (medforfatter: Borgen, hovedforfatter: Bedrag) 2002: Mattias Hundebøll, TV-vært og musiker i bandet Rock Hard Power Spray 2006: Peter Sveistrup, advokat og debattør 2011: Daniel Høegh, fodboldspiller 2012: Kasper Larsen, fodboldspiller for OB Henvisninger Eksterne henvisninger Tornbjerg Gymnasiums hjemmeside
Torslunde Kirke (Ishøj Kommune)

For alternative betydninger, se Torslunde Kirke. (Se også artikler, som begynder med Torslunde Kirke) Torslunde Kirke ligger i Torslunde Sogn i Ishøj Kommune. Historie Kirken stammer fra omkring 1200, våbenhus og kor fra omkring 1300, klokketårnet fra 1400-tallet. Kirkebygningen Interiør Korbuekrucifikset er fra før 1250. Alter I kirken er der en berømt alterbordsforside fra 1560'erne. Originalen findes på Nationalmuseet. Prædikestol Tekst mangler, hjælp os med at skrive teksten Døbefont Døbefonten er af skånsk sandsten og stammer fra 1200-tallet. Orgel Tekst mangler, hjælp os med at skrive teksten Gravminder Eksterne kilder og henvisninger Torslunde Kirke hos KortTilKirken.dk Torslunde Kirke hos danmarkskirker.natmus.dk (Danmarks Kirker, Nationalmuseet)
Tranevig

Tranevig er et stort sø- og sumpområde syd for Ørnsø sydvest for Silkeborg. Egentlig består det af to søer som ved et smalt løb er forbundet med Dødeå eller Den Døde Kanal og Ørnsø. Mod nord ligger således Tranevig Vældkilder, som er et særpræget vældområde ved foden af en stejl bakkeskrænt. Vest herfor ligger Funderholme Enge i forskellige stadier af tilgroning. Tranevig indgår i Natura 2000-område Natura 2000-område nr. 57 Silkeborgskovene (habitatområde H181), som består af dele af skovene og søerne i Søhøjlandet syd og øst for Silkeborg. Indtil slutningen af 1800-tallet var søerne en åben bugt på sydenden af Ørnsø. De åbne vandområder er omgivet af arealer, som længe har været under naturlig tilgroning. Langs søer og vandløb er der brede rørsumpe, som nærmere land afløses af sumpskov domineret af birk, pil og el. Moserne er udlagt under Naturskovsstrategien; mest som urørt skov, men også med plukhugst i randområderne og stævning i den smalle ellemose nærmest Ørnsø (ca. 1,5 ha). Den større, sydlige sø - Tranevig - er lavvandet og omkring 1 meter dyb. Hele Tranevigsområdet er et særdeles værdifuldt fugleområde som rummer en række arter knyttet til sø, rørsump og sumpskov bl.a. Isfugl (rødlistet) og Nattergal. Eksterne kilder/henvisninger Forslag til driften af Silkeborg Statsskovdistrikt 2000-2014 fra Naturstyrelsen Tranevig Arkiveret 16. januar 2014 hos Wayback Machine på wikisilkeborg.dk
Tranum Kirke

Tranum Kirke ligger i Tranum i Jammerbugt Kommune. I forhold de fleste middelalderkirker, er Tranum Kirke yderst velbevaret. Det ses bl.a. med oprindelige vinduer, der findes i kirkens nordvæg. Referencer Eksterne kilder og henvisninger Visit Jammerbugten – Tranum Kirke Arkiveret 24. april 2018 hos Wayback Machine Tranum Kirke på KortTilKirken.dk
Trondhjems Plads

Trondhjems Plads er en plads mellem Trondhjemsgade og Østbanegade i Indre By (København). Pladsen er opkaldt efter Trondheim i Norge. Kvarterets gader er primært opkaldt efter norske lokaliteter. I pladsens midterakse ligger mod nord den ene side af Det Plessenske Palæ, nu Domus Medica, der har indgang fra Kristianiagade. Mod øst ligger på hjørnet af Østbanegade, jugendhuset Glacisgården fra 1904 af Aage Langeland-Mathiesen. Pladsen prydes af et grønt anlæg og en skulptur i bronze af Diana (1909 af Carl Bonnesen), der er bekostet af legatet Albertina. I Domus Medica findes Søstjerneskolen, en wellnessklinik og organisationen Yngre Læger. Stort set alle andre bygninger rummer lejligheder. Referencer
Egnssamlingen for Østvendsyssel

Egnssamlingen for Østvendsyssel er et egnsmuseum i landsbyen Try sydvest for Dronninglund i Vendsyssel. Museet hed oprindeligt Try Museum og blev oprettet i 1929 af Frode Fogt. I 1962 blev det et officielt statsanerkendt museum og fra 1980 blev museet en del af Østvendsyssels museer. I 2017 blev det besluttet at Try museum ikke længere skal være statsanerkendt og dermed stoppede statsstøtten. Det betød at det ikke længere kunne løbe rundt og derfor blev Try Museum nedlagt. En gruppe frivillige overtog driften ved årsskiftet 2017/2018 og siden har museet været drevet på frivillig basis under navnet Egnssamlingen for Østvendsyssel. Museet består af en smedje, et urmagerhus med særudstillinger og Lille Knudsgaard. Lille Knudsgaard ligger overfor urmagerhuset på den anden side af Tryvej og er indrettet som en hjem i 1950'erne. Ved siden af lille Knudsgaard ligger hovedbygningen hvor der ligger en søndagsskole og der er også der billetsalget foregår. Museet har åbent Onsdag 9-12. Entré koster 25kr for voksne og gratis for børn. På eventdage er entré 50kr. Referencer
Tusculum

Tusculum er en større bolig ved Bagsværd Sø. Den ligger ved Sophienholm og Marienborg. Boligen har slotsagtig karakter og opgives til at have over 700 kvadratmeter bolig. Tusculums historie går tilbage til ca. 1745. Omkring årtusindskiftet ejede virksomhedskonsulenten Jan Aarsø Nielsen ejendommen og forsøgte at sælge den for 55 millioner via ejendomsmægleren Jan Fog. Ejendomsmægleren Leo Ryback forsøgte ligeledes at sælge ejendommen. Aarsø Nielsen solgte dog Tusculum til sit firma Tusculum Holding for 45 millioner kroner, og det kom til en efterfølgende retssag mellem Ryback og Aarsø Nielsen. Ejendomsmægler-parret Peter Norvig og Hanne Nørrisgaard købte derefter Tusculum. I 2012 solgte de ejendommen til erhvervsmanden Lars Kolind for 45,5 millioner kroner. Se også Tusculum (by) Referencer
Tusculum, Lyngby-Taarbæk Municipality

Tusculum (Nybrovej 375) is an 18th-century house situated on the north side of Bagsværd Lake, close to Marienborg and Sophienholm, Lyngby-Taarbæk Municipality, some 10 km north of central Copenhagen, Denmark. History 18th century In the 18th century, the region north of Copenhagen became popular for its scenic views and opportunities for recreation with the surrounding meadows, woods and lakes, with many summer residences being built. Tusculum is one of several properties which were sold off from the Frederiksdal estate from the middle of the 18th century and used for the construction of country houses. They were collectively referred to as Ny Frederiksdal (New Frederiksdal) and also comprised Søro, Marienborg, Sophienholm and Christianelyst. Frederiksdal's first forester's house was formerly located on the site. In 1746, Joost and Gysbert van Hemert leased a parcel of land on the site from Frederiksdal's owner and used it for the construction of a country house. It was possibly expanded with more land in 1752 since a new leasing document (gæstebrev) was issued by the prime minister's widow that year. Joost van Hemert would later acquire his brother's share of the house. His widow kept the house until her death in 1778. The house was then passed to their son-in-law Admiral A. N. de Fontenay. In 1791, his widow sold it to Else Marie de Bang. 19th century In 1798, she sold it to Jens Friedenreich Hage. The buildings and garden were located on both sides of the road. Hage's heirs sold Tusculum to pastor of the French Reformed Church in Copenhagen, J. A. RalTard. He owned it until 1850. In 1954, it was acquired by Gregers Christian, Count Raben. He gave it the name Tusculum. It had until then simply been referred to as Frederiksdal Lyststed (Frederikdal Country House) and presented it to his foster daughter Amalie Raben. In 1865, she married the Norwegian writer Andreas Munch. Later owners included C. F. Rich and wine merchant Lorentz Petersen. 21st century In 2004, Tusculum was acquired for DKK 45 million by real estate agents Peter Norvig and Hanne Nørrisgaard. In 2013, Tusculum was acquired for DKK 45.5 million by Lars Kollind and Vibeke Wesarg Riemer. Today In April 2023, it was put up for sale for DKK 72 million. References External links Source
Tågensehuset

Tågensehuset er et enlænget husmandssted, som i samme bygning indeholder stald, lade og bolig. Huset er genopført på det danske frilandsmuseum efter flytning fra Tågense på Lolland i 1946. Bygningen formodes bygget i 1700-tallet, opført i bindingsværk og er kalket hvid på både træ og tavl. Ekstern henvisning og kilde Frilandsmuseet – Hus fra Tågense
Tårnholm

Taarnholm er gammelt krongods, gården blev kaldt Taarnborg til 1774. Gården ligger i Tårnborg Sogn, Slagelse Kommune. Hovedbygningen er opført i 1798 Taarnholm Gods er på 365 hektar Ejere af Taarnholm (1500-1536) Antvorskov Kloster (1536-1774) Kronen (1774-1785) Christian Eggers (1785-1796) Niels Christian Eggers (1796-1805) Peder Jensen Giersing (1805-1819) Vilhelm Carl Ferdinand Ahlefeldt-Laurvig / Rasmus Møller / Salomon Lindegaard (1819-1824) Vilhelm Carl Ferdinand Ahlefeldt-Laurvig (1824-1836) Den Danske Stat (1836) Nationalbanken (1836-1845) Jørgen Conrad de Falsen (1845-1869) Harald Peter Oxholm (1869-1908) Alexander Georg Tully Oxholm (1908-1923) Harald Peter Jørgen Valdemar Oxholm (1923) Carl Drost (1923-1934) Carl August Bang (1934-1970) Taarnholm A/S (1970-1998) Taarnholm A/S v/a K. Juby Schmith`s Legat (1998-) Knud Hjorth Rasmussen Kilder J.P. Trap: Danmark 5.udgave, Kraks Landbrug
Tølløse Kirke

Tølløse Kirke er en landsbykirke fra 1100-tallet. Kirken ligger i Gammel Tølløse i Tølløse Sogn ca. to kilometer vest for stationsbyen Tølløse i Holbæk Kommune, Region Sjælland. Eksterne henvisninger Kirkens historie - fra kirkens hjemmeside. Tølløse Kirke hos KortTilKirken.dk Tølløse Kirke i bogværket Danmarks Kirker (udg. af Nationalmuseet)
Tølløse Slots Efterskole

Tølløse Slots Efterskole er en dansk efterskole beliggende på Tølløse Slot i landsbyen Gammel Tølløse ved Tølløse i Nordvestsjælland. Skolens grundlag er at være alment dannende. Den tilbyder linjer indenfor idræt, teater, medie, musik og Personlig Udvikling. Skolen har (2007/2008) 165 elever og 28 ansatte, deraf 17 lærere. Eksterne henvisninger Tølløse Slots Efterskoles hjemmeside
Ubjerg Kirke

Ubjerg Kirke ligger i Ubjerg syd for Tønder i Sønderjylland. Kirken blev ifølge kilder fra 1514 viet til Skt. Laurentius, de fattiges helgen. Kirkens apsis og kor er opført i romansk tid af teglsten over en skråkantsokkel, som kun spores svagt. I romansk tid har man påbegyndt et skib, hvis østre hjørner ses. Det nuværende skib blev opført år 1300 og er bredere end det oprindeligt planerede. Kirken blev gennemgribende ombygget fra 1595 til 1597. Apsiden blev ombygget og forhøjet i 1690. Apsis og kor er blevet cementpudset i nutiden, men bortset fra enkelte romanske vinduer er ingen detaljer synlige i dag. Tagrytteren er fra 1857. Kirken blev istandsat i 1962. Koret har rester af det oprindelige tagværk, mens skibets tagværk er af nyere dato. Overalt er kirkens tage blytækkede. I nærheden af kirken ligger præstegården, som er en af landets ældste. Kirken har intet tårn, men i 1857 blev der anbragt en tagrytter med et lille svajet pyramidespir på taget i skibets vestlige ende. Tagrytteren afløste et tidligere fritstående klokkehus af træ ved kirken. Kirken har to klokker. Den ene er fra o.1400 og støbemærke for Olug Jurgunsun. Den anden er fra slutningen af det 14. århundrede og har indskriften: ”Hosianna hedder jeg. Jasper støbte mig.” Der er bræddelofter overalt i kirken. Skibets bræddelofter har store malerier fra 1747, der forestiller syndefaldet, korsfæstelsen og dommedag . Malerierne blev alle restaureret i 1942. Loftet i apsis er også et bræddeloft, som er bemalet med rødmarmorerede bjælker. Før ombygningen i 1690 var her hvælvede lofter. Mellem skib og kor hænger et sengotisk korbuekrucifiks fra begyndelsen af 1500-tallet. Alterbordet i teglsten er fra romansk tid, omkring 1250. Det er dækket fortil af en bræddebeklædning. Altertavlen er i senbarokstil og fra 1743. I midterfeltet ses Nadveren og nederst ses Gethsemane. I sidefløjene ses figurer af Jesus som hyrde og Moses. Fra en tidligere sengotisk altertavle er der bevaret to kronede helgenindefigurer. Eksterne kilder og henvisninger Ubjerg Kirke Arkiveret 31. januar 2011 hos Wayback Machine hos nordenskirker.dk Ubjerg Kirke hos KortTilKirken.dk Ubjerg Kirke i bogværket Danmarks Kirker (udg. af Nationalmuseet) www.historiskatlas.dk
Uggerslevgård

Uggerslevgård er en gammel gård, den nævnes første gang i 1415 og var en avlsgård under Gyldensteen fra 1719 til 1926. Gården ligger i Uggerslev Sogn, Skam Herred, Otterup Kommune. Hovedbygningen er opført i 1721. Uggerslevgård Gods er på 89 hektar Ejere af Uggerslevgård (1415-1425) Klavs Siker (1425-1450) Jes Basse (1450-1689) Forskellige ejere (1689-1718) Kronen (1718-1719) Christian Carl Gabel (1719-1749) Jean Henri Huguetan Gyldensteen (1749-1752) Marguerite marice Francoise Isdore Jeansdatter Huguetan-Gyldensteen gift von Knuth (1752-1802) Johan Henrik Eggertsen von Knuth-Gyldensteen (1802-1827) Contance Henriette Frederikke Johansdatter von Knuth-Gyldensteen gift (1) Bernstorff (2) Stolberg (3) Rantzau (4) de Wansonwitz (1827-1837) Andreas Erich Heinrich Ernst Bernstorff-Gyldensteen (1837-1898) Johan Hartvig Ernst Bernstorff-Gyldensteen (1898-1926) Hugo Kuno Georg Bernstorff-Gyldensteen (1926-1967) Forskellige Ejere (1967-) Bengt Helge Mex-Jørgensen
Ulkebøl Skole

Ulkebøl Skole er en folkeskole i Sønderborg. Skolen har ca. 800 elever fra børnehaveklasse(0. klasse) til 9. klasse. Der er en SFO, klub og ungdomsskole tilbud på skolen. Skolen er afdelingsopdelt i tre trin: - Indskoling: 0. - 3. klasse - Mellemtrin: 4. - 6. klasse - Overbygning: 7. - 9. klasse Ulkebøl Skole underviser i engelsk fra og med 1. klasse, og der undervises i tysk fra og med 0. klasse. Skolens leder er Elin Lei Bergmann og vicelederen er Marianne Østergaard. Formanden for skolebestyrelsen er Preben Albrecht. Referencer
Urania Observatoriet

Urania Observatoriet er beliggende i Golfparken i Aalborg, dog med adresse på Borgm. Jørgensens Vej. Det blev indviet i april 1988 og drives af Nordjysk Astronomisk Forening for Amatører (NAFA). Observatoriet indeholder den største offentligt tilgængelige linsekikkert i Danmark på 25cm i diameter som er fra 1897, hvilket medvirker til at gøre det til et velbesøgt udflugtsmål. Når der er godt vejr kan gæsterne i observatoriet kigge i teleskopet med hjælp fra frivillige fremvisere. Observatoriet har åbent om onsdagen i vinterhalvåret i det omfang der er frivillige fremvisere til rådighed. Åbningstider kan ses på NAFAs hjemmeside. Lige op ad observatoriet findes planetstien. Ekstern henvisning Nordjysk Astronomisk Forening for Amatører
Vadskærgård

Vadskærgård er en tidligere hovedgård i Tørring Sogn, tidligere Skodborg Herred, nuværende Lemvig Kommune. Vadskærgårds historie går tilbage til 1500-tallet, hvor det var et stort gods, hvis areal gik fra Limfjorden ved Gjellerodde til Lemvigs bygrænse og mod vest op til Tørringhuse. Gården opkøbtes 1956 af Statens Jordlovsudvalg til udstykning og har siden 1983 været et nedlagt landbrug, hvor der i dag drives Bed & Breakfast. Der findes ingen tilbageværende ældre bygninger. Ejere ca. 1350 Christian Nielsen 1400-tallet Jep Olsen Lunge 1522 Niels Friis 1568 Godske Friis 1585 Jørgen Friis ca. 1590 Henrik Friis 1591 Erik Pallesen Friis Jørgen Friis/Just Friis/Christoffer Friis ca. 1661 Jens Friis 1665 Rasmus Andersen 1676 Mogens Sørensen (forpagter fra 1669) 1680 Laur. Jensen 1688 Knud Giede ca. 1692 Ove Lange 1694 Hans Pedersen Østrup 1703 Jak. Lauridsen Holm 1710 Thomas Klemmesen Rasmus Jørgensen 1723 Chr. Fr. L. 1724 Oluf Terkildsen 1734 Lars Hass 1737 Mads Jensen Maae 1760 Mads Olesen Dahl 1789 Nyboe 1801 Else Marie Mørk 1806 Mads Ager 1845 Jens Christian Agger 1869 Mads Agger 1903 Karen Agger f. Breinholt ca. 1906 Mads Agger 1918 J. Krabbe 1956 Statens Jordlovsudvalg 1983 Kurt Staunstrup Eksterne kilder/henvisninger vadskaergaard.dk Arkiveret 20. oktober 2020 hos Wayback Machine wadschier.dk Arkiveret 12. februar 2014 hos Wayback Machine Træk af Vadskærgårds historie, af Chr. Møller Hansen (Hardsyssels Årbog 1938)
Valløby Kirke

Valløby Kirke er bygget i begyndelsen af 1100-tallet i romansk stil , men kun midterpartiet er bevaret. Våbenhuset og den vestlige del er gotisk og opført i sidste halvdel af 1400-tallet. Tårnet af munkesten i sengotisk stil kom til i midten af 1500-tallet, og koret med østgavlen og sakristiet er fra renæssancen (1590). Kirken er en "adelskirke", som altid har tilhørt ejerne af Vallø Slot. Den ligger meget synligt i landskabet på en høj skrænt mod Tryggevælde Ådal. Den store døbefont af gotlandsk kalksten fra 1. halvdel af 1100-tallet har en diameter på 112 cm. Kirkens altertavle er fra 1682 og skænket af Otte Skeel. Kilder Eksterne henvisninger Valløby Kirke hos KortTilKirken.dk Valløby Kirke i bogværket Danmarks Kirker (udg. af Nationalmuseet)
Vandtårnet ved Pedersborg, Sorø

Vandtårnet ved Pedersborg er et 15 meter højt vandtårn fra 1974 ca 100 m nord for Vestmotorvejen ved Sorø. Tårnet kan rumme 1.000 m3 vand. Tårnet har et karakteristisk udseende, da det er dekoreret af Per Arnoldi, i farverne blå, gul og rød. Dekorationen har et areal på 250 m2. Det var oprindeligt dekoreret med lodrette hvide og lyseblå striber. Kilde Kim Lykke Jensen, Danmarks vandtårne, ISBN 978-87-92015-07-5, side 171
Vandtårnet ved Skjern Station

Vandtårnet ved Skjern Station er et af elleve fredede vandtårne i Danmark. Det er opført i 1898 hvor det afløste et vandtårn opført i forbindelse med etableringen af jernbanestationen i Skjern i 1874 af arkitekt N.P.C. Holsøe, som var involveret i opførelsen af en stor del af stationsbygningerne i sidste halvdel af 1800-tallet hos Statsbanerne. Tårnet administreres nu af Ringkøbing-Skjern Museum. Tårnet er opført i røde mursten med cisternen øverst camoufleret af grønligt træværk og prydet med en vindfløj af et lokomotiv. Det er rundt og i tre etager. På tårnet er en udvendig vandstandsmåler, som det også er tilfældet på Nyborg Vandtårn fra 1899. Tårnet betragtes som en dåbsattest for byen, idet etableringen af stationen, satte gang i byens vækst og prægede dens udformning. Vandtårnet har således været motiv på det årlige Skjern Julemærke i 1984. I 1980 besluttede Skjern Kommune sig for at sælge vandtårnet, men dette blev imødegået af Skjern-Egvad Museum, der rejste en fredningssag, i hvilken de fik medhold. Dette var dog imod flertallet af byrådets ønske (alle undtagen Egon Søgaard, der også var formand for museet), hvorfor borgmesteren, Christian Lundsgaard, tog til København for at få Fredningsstyrelsen til at omstøde sagen. Nytårsdag 2008 blev et pumperum placeret under vandtårnet udsat for hærværk, men selve tårnet blev ikke skadet. Referencer
Vanløse Kirke

Vanløse Kirke ligger på Ålekistevej i Vanløse. Historie Vanløse Kirke blev indviet den 1. august 1909 af biskop Thomas Skat Rørdam. De første skitser til kirken er udført af arkitekt Thorvald Jørgensen, men da han også stod for genopførelsen af det nedbrændte Christiansborg, nåede han kun at få opført præsteboligen, der stod klar 1906. Kirkebyggeriet blev i stedet overdraget til arkitekt Johannes Magdahl Nielsen, der omarbejdede tegningerne, fordi Kultusministeriet forlangte, at kirken skulle bygges af røde sten; en kalket kirke var for dyr at vedligeholde. Dette er forklaringen på den store forskel i arkitekturen mellem kirke og præstebolig. Vanløse-området var oprindelig en del af Brønshøj Sogn, men med den nye kirke udskiltes Vanløse Sogn, der indtil 1930 havde fælles sognepræst med Rødovre Sogn. I slutningen af 30'erne var Vanløse med sine 27.000 beboere et af de største sogne i Danmark, hvorfor dele af sognet blev udskilt: i 1942 til Advents – og 1945 til Hyltebjerg Sogn. Herved blev antallet af beboere reduceret til godt 17.000 (1989: 9.900). Udvendig er kirken kun blevet ændret én gang. Det var i 1939 ved tilbygningen af nordfløjen (dåbsværelset), ligeledes tegnet af arkitekt Johannes Magdahl Nielsen. Kirkens indre blev i 1984, umiddelbart før 75-års jubilæet, moderniseret af arkitekt Palle Rydahl Drost, og i den forbindelse blev det planlagt at ændre udsmykningen af kirkens kor. Kunstneren Arne Haugen Sørensen fik overdraget opgaven, glarmester Per Steen Hebsgaard stod for udførelsen, og tre nye glasmalerier blev indviet den 19. marts 1989 (palmesøndag). Glasmalerierne er en triptykon, der viser Jesu dåb, korsfæstelse og opstandelse. Eksterne kilder og henvisninger Vanløse Kirke hos KortTilKirken.dk